Document ID: 32004R1453

KOMISIJAS REGULA (EK) Nr. 1453/2004
(2004. gada 16. augusts)
par pastāvīgu atļauju izmantot dzīvnieku barībā dažas piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu un 9.d panta 1. punktu,
tā kā:
(1)
Direktīva 70/524/EEK nosaka atļauju izsniegšanu Kopienā izmantojamām barības piedevām. Direktīvas 70/524/EEK C pielikuma II daļā minētajām piedevām var tikt izsniegtas atļaujas, ievērojot dažus nosacījumus.
(2)
Mikroorganisma Bacillus licheniformis (DSM 5749) un Bacillus subtilis (DSM 5750) preparāta izmantošanas pagaidu atļauja sivēnmātēm pirmoreiz tika dota ar Komisijas Regulu (EK) Nr. 2437/2000 (2).
(3)
Tika iesniegti jauni dati, lai atbalstītu šā preparāta beztermiņa atļaujas izsniegšanas pieteikumu. Novērtējums liecina, ka tie atbilst Direktīvā 70/524/EEK noteiktajiem atļauju nosacījumiem.
(4)
Attiecīgi preparātu lietošanai, kas paredzēta I pielikumā minētajām sivēnmātēm, ir jāizsniedz beztermiņa atļaujas.
(5)
Mikroorganisma Bacillus cereus var. toyoi (NCIMB 40112/CNCM I-1012) preparāta izmantošanas pagaidu atļauja nobarojamām cūkām pirmoreiz tika dota ar Komisijas Direktīvu 94/17/EK (3).
(6)
Dzīvnieku ēdināšanas zinātniskā komiteja (SCAN) 2001. gada 5. decembra ziņojumā par Bacillus cereus var. toyoi (NCIMB 40112/CNCM I-1012) apstiprināja, ka preparāts, lietots tādām dzīvnieku kategorijām kā sivēniem, nobarojamām cūkām un sivēnmātēm, atbilst Direktīvas 70/524/EEK 3.a panta b) apakšpunkta nosacījumiem. SCAN ziņojums arī sniedza labvēlīgu spriedumu par preparāta iedarbīgumu, ja tas lietots tādām dzīvnieku kategorijām kā līdz divu mēnešu veciem sivēniem un sivēnmātēm.
(7)
Tika iesniegti jauni dati, lai atbalstītu šā preparāta beztermiņa atļaujas izsniegšanas pieteikumu.
(8)
Eiropas Pārtikas nekaitīguma iestādei (EFSA) tika lūgts dot atzinumu par preparāta iedarbīgumu, ja to lieto kā barības piedevu nobarojamām cūkām 2004. gada 7. maija atzinumā EFSA sniedza labvēlīgu spriedumu attiecībā uz šo preparātu, un viss novērtējums liecina, ka tas atbilst Direktīvā 70/524/EEK noteiktajiem atļauju nosacījumiem.
(9)
Attiecīgi preparātu lietošanai, kas paredzēta I pielikumā minētajām nobarotajām cūkām, ir jāizsniedz beztermiņa atļaujas.
(10)
Pagaidu atļauja ar Aspergillus niger (CBS 600.94) iegūta endo-1,4-beta-ksilanāzes un endo-1,4-beta-glikanāzes fermentu preparāta izmantošanai gaļas cāļu, gaļas tītaru un sivēnu barībā, kā tas ir noteikts II pielikuma pirmajā rindā, pirmoreiz tika dota ar Komisijas Regulu (EK) Nr. 654/2000 (4).
(11)
Pagaidu atļauja ar Aspergillus niger (CBS 600.94) iegūta endo-1,4-beta-glikanāzes un endo-1,4-beta-ksilanāzes fermentu preparāta izmantošanai gaļas cāļu barībā, kā tas ir noteikts II pielikuma otrajā rindā, pirmoreiz tika dota ar Komisijas Regulu (EK) Nr. 654/2000.
(12)
Pagaidu atļauja ar Trichoderma longibrachiatum (ATCC 2106) iegūta endo-1,3(4)-beta-glikanāzes, ar Trichoderma longibrachiatum (IMI SD 135) iegūta endo-1,4-beta-ksilanāzes un ar Aspergillus aculeatus (CBS 589.94) iegūta poligalakturonāzes fermentu preparāta izmantošanai nobarojamo cūku barībā pirmoreiz tika dota ar Komisijas Regulu (EK) Nr. 2690/1999 (5).
(13)
Pagaidu atļauja ar Aspergillus niger (phoenicis) (NRRL 25541) iegūta 1,3(4)-beta-glikanāzes un endo-1,4-beta-ksilanāzes, ar Aspergillus oryzae (ATCC 66222) iegūta alfa-amilāzes fermentu preparāta izmantošanai sivēnu barībā pirmoreiz tika dota ar Komisijas Regulu (EK) Nr. 1636/1999 (6).
(14)
Pagaidu atļauja ar Trichoderma longibrachiatum (CNCM MA 6 - 10W) iegūta endo-1,4-beta-ksilanāzes fermentu preparāta izmantošanai gaļas cāļu barībā pirmoreiz tika dota ar Komisijas Regulu (EK) Nr. 1436/98 (7).
(15)
Tika iesniegti jauni dati, lai atbalstītu šo piecu fermentu preparātu beztermiņa atļaujas izsniegšanas pieteikumu. Novērtējums liecina, ka tie atbilst Direktīvā 70/524/EEK noteiktajiem atļauju nosacījumiem.
(16)
Attiecīgi šo piecu II pielikumā precizēto fermentu preparātu lietošanai ir jāizsniedz beztermiņa atļaujas.
(17)
Šo septiņu pieteikumu novērtējums liecina, ka ir nepieciešamas dažas procedūras, lai aizsargātu darbiniekus no pielikumā minēto piedevu iedarbības. Šādu aizsardzību vajadzētu nodrošināt, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (8).
(18)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Preparātus, kas ir uzskaitīti I un II pielikumā grupā “Mikroorganismi” un “Fermenti”, ir atļauts izmantot kā piedevas dzīvnieku uzturā bez termiņa, ievērojot minētajos pielikumos ietvertos nosacījumus.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 16. augustā

Labels: 17
16
6